Suomen ilmavoimien joukko-osastoliput ovat kaikki saman kaavan mukaisia. Niiden suunnittelusta vastasi Olavi Seeve ja viimeistelystä Olof Eriksson. Koboltinsininen lippupohja viittaa ilmavoimien siniseen väriin. Päätunnuksena on Akseli Gallen-Kallelan piirtämä valkoinen siipikehä (kiertosuunta vastapäivään käännettynä), joka ympyröi mustaa hakaristiä.
Ilmasotakoulun lippu eroaa muista Ilmavoimien joukko-osastolipuista ainoastaan yläkulman joukko-osastotunnuksen osalta: siipipari, jonka keskellä on hakaristi ja potkuri. Lippu on vahvistettu 8.11.1957 ja vihitty käyttöön 4.6.1958. Lipun koko on 120 x 142 cm. Tasavallan presidentti Puolustusvoimien ylipäällikkönä ja Vapaudenristin ritarikunnan suurmestarina antoi puolustushaarakoululle 4. luokan Vapaudenristin 10.12.1987, joka tuli lippusalon pään kuvioksi alapuolellaan kunniamerkin nauha.
Suomen ilmavoimat
Olavi Seeve (Olof Eriksson, Akseli Gallen-Kallela)